Sosiaali- ja terveydenhuollon tietouudistus 2005

Asettaminen	
	Sosiaali- ja terveysministeriö on tänään asettanut työryhmän, jonka tehtävänä on tehdä esitys vuoden 2005 alusta käyttöön otettavasta kansallisesta sosiaali- ja terveydenhuollon tietojärjestelmästä, joka koostuu sosiaali- ja terveysministeriön ja sen hallinnonalan tietovarannoista.	

Toimikausi	
	25.4.2002 - 30.4.2003  	

Tausta	
	Sosiaali- ja terveydenhuollon alueella on tehty kolme merkittävää tilastouudistusta 1990-luvulla. Niiden keskeisiä periaatteita on ollut valtioneuvoston periaatepäätöksen mukaisesti kunnittaisen tiedonkeruun rationalisointi, kerättävien tietojen määrän vähentäminen ja jo olemassa olevan tiedon hyödyntäminen. Tavoitteet on toteutettu koordinoimalla eri 
viranomaisten välistä tiedonkeruuta, poistamalla päällekäisyydet sekä yhdenmukaistamalla määritelmiä ja luokituksia. Tiedonkeruu vähentyi huomattavasti vuosien 1991-1995 välillä sosiaalitoimessa ja terveydenhuollossa.
Valtioneuvosto on edellyttänyt tiedonkeruun kustannusten vähentämistä edelleen kolmanneksella kaudella 1997-2002. Elokuussa 2000 julkaistun selvityksen mukaan tavoitteesta ollaan jäljessä ja kunnat raportoivat yksittäisten tiedonkeruiden määrän lisääntyneen. Viime vuosina tietotarpeet ovat lisääntyneet ja muuttuneet. Tämä on johtanut erillisselvitysten määrän kasvuun. Lähitulevaisuudessa on nähtävissä tiedonkeruuseen kohdistuvia lisäystarpeita.
Selvitysmies Jussi Huttunen teki vuonna 2000 Stakesin toimintaa koskevan raportin. Siinä suositellaan yhteistyön lisäämistä voimakkaasti rekisteri- ja tilastotiedon hyödyntämiseksi. Tavoitteena olisi kansallinen hyvinvoinnin, terveyden, elinolojen ja palvelujärjestelmän tietojärjestelmä, joka koostuisi rekistereistä, säännöllisesti toistuvista tutkimuksista sekä
ad hoc tutkimuksista ja jonka toteuttamiseen kaikki sosiaali- ja terveysministeriön alaiset tutkimuslaitokset osallistuisivat. Selvitysmies esitti, että sosiaali- ja terveysministeriö asettaa työryhmän valmistelemaan tällaista järjestelmää.	

Tavoitteet	
	Työryhmän tavoitteena on tehdä esitys vuoden 2005 alusta käyttöön otettavasta kansal-lisesta sosiaali- ja terveydenhuollon tietojärjestelmästä, joka koostuu sosiaali- ja terveysministeriön ja sen hallinnonalan tietovarannoista. Järjestelmän tulee ottaa huomioon uudet tietotarpeet, tietoteknologian tuomat mahdollisuudet, tietopalvelutarpeet sekä tietosuojamääräykset. Järjestelmän tulee kuvata sosiaali- ja terveyspolitiikalle asetettujen tavoitteiden toteutumista sekä tukea päätöksentekoa.	

Tehtävä	
	Työryhmän tehtävät:
1. Tehdä yhteenveto sosiaali- ja terveydenhuoltoa ja sen toimintaympäristöä koskevista tilastoista, rekistereistä, säännöllisesti toistuvista tutkimuksista ja erilliselvityksistä sekä niiden hyödyntämisestä.
2. Arvioida väestön hyvinvointiin, terveyteen ja toimeentuloon sekä sosiaali- ja terveyspalveluihin kohdistuvat tietotarpeet. Tarpeet kohdistuvat mm. päätöksenteossa, tutkimuksessa, informaatio-ohjauksessa, säädösvalmistelussa ja niiden vaikutusten seurannassa tarvittaviin tietoihin.
3. Tehdä esitys sosiaali- ja terveydenhuollon kansallisesta tietohuollossa tarvittavista yhteisistä käsitteistä, luokituksista ja määritelmistä ottaen huomioon kansainväliset käsitteet ja määritelmät.
4. Tehdä esitys sosiaali- ja terveydenhuollon tieto- ja tietopalvelujärjestelmäksi. Järjestelmä koostuisi tilastoista ja rekistereistä, säännöllisesti toistuvista tutkimuksista ja erillisselvityksistä. Järjestelmän tulee kattaa koko sosiaali- ja terveydenhuolto: julkinen, yksityinen ja järjestötoiminta. Järjestelmän tulee hyödyntää mahdollisimman tehokkaasti eri laitosten ja organisaatioiden tietovarantoja sekä mahdollistaa palveluiden saatavuuden, vaikuttavuuden ja laadun mittaamisen.
5. Arvioida järjestelmän kustannukset ja tehdä esitys sen rahoittamisesta.

Työryhmän tulee tarkastella em. asioita kansalaisen ja asiakkaan, kunnan, kuntayhtymän ja muiden palveluiden tuottajien näkökulmasta. Lisäksi työryhmän tulee ottaa huomioon organisaatioiden johdon ja eri ammattiryhmien tarpeet. Myös kansainvälisten tietotarpeiden kehitys tulee huomioida. 

Työryhmän tulee ottaa huomioon käynnissä oleva tilastolain uudistamistyö sekä Sosiaali- ja terveysalan tutkimus- ja kehittämiskeskuksen tilastolain käsittelyn yhteydessä sovittu sosiaalihuollon rekisteriaineistojen läpikäynti.	

Organisointi	
		Puheenjohtaja Rolf Myhrman, apulaisosastopäällikkö, Sosiaali- ja terveysministeriö 	
		Jäsenet:	
		Kimmo Leppo, osastopäällikkö, sosiaali- ja terveysministeriö 	
		Marjatta Blanco Sequeiros, apulaisosastopäällikkö, sosiaali- ja terveysministeriö 	
		Aino-Inkeri Hansson, apulaisosastopäällikkö, hallitusneuvos, sosiaali- ja terveysministeriö 	
		Carin Lindqvist-Virtanen, neuvotteleva virkamies, sosiaali- ja terveysministeriö 	
		Lars-Mikael Bjurström, kehityspäällikkö, sosiaali- ja terveysministeriö 	
		Johanna Hartman, tietopalvelupäällikkö, sosiaali- ja terveysministeriö 	
		Matti Heikkilä, ylijohtaja, Sosiaali- ja terveysalan tutkimus- ja kehittämiskeskus 	
		Hannu Hämäläinen, tulosaluejohtaja, sosiaali- ja terveysalan tutkimus- ja kehittämiskeskus Stakes 	
		Arpo Aromaa, tutkimusprofessori, Kansanterveyslaitos 	
		Matti Huuskonen, professori, Työterveyslaitos 	
		Tarja Holin, apulaisjohtaja, Terveydenhuollon oikeusturvakeskus 	
		Rolf Eriksson, erityisasiantuntija, Suomen Kuntaliitto 	
		Kari Lindroos, tilastopäällikkö, Kansaneläkelaitos 	
		Jussi Simpura, tilastojohtaja, Tilastokeskus 	
		Jouko Vasama, pääsihteeri, Sosiaali- ja terveysjärjestöjen yhteistyöyhdistys YTY ry. 	
		Sihteeri Tiina Heino, finanssisihteeri, Sosiaali- ja terveysministeriö 	
		
	Työryhmä koostuu johtoryhmästä sekä neljästä alaryhmästä. Alaryhmistä on erilliset asettamiskirjeet. Tarvittaessa työryhmä voi perustaa muita alatyöryhmiä. Työryhmän tulee työnsä aikana kuulla seuraavia tahoja: Sosiaali- ja terveydenhuollon tuotevalvontakeskus, Lääkelaitos, Säteilyturvakeskus, Vakuutusvalvontavirasto, Opetusministeriö, Valtiovarainministeriö, Sisäasiainministeriö, Oikeusministeriö, Raha-automaattiyhdistys, Tietosuojavaltuutettu, Potilasasiamiesneuvosto	

Kustannukset ja rahoitus	
	Työryhmän tulee työskennellä virka-aikana ilman eri korvausta. Työryhmästä aiheutuvat matkakulut maksetaan momentilta 33.01.21	

	Ministeri	Maija Perho	

	Osastopäällikkö, ylijohtaja	Kari Välimäki	

LIITTEET	
	Muistio sosiaali- ja terveyshuollon tietouudistus 2005 (23.4.2002).	

JAKELU	
	Päätöksessä mainitut	

TIEDOKSI	
	ministeri Maija Perho
kansliapäällikkö Markku Lehto
Sosiaali- ja terveysministeriön osastot
viestintäyksikkö
kirjaamo
hankerekisteri